CELEX: 
Language: lt
Date: 2020-06-17 00:00:00
Title: KOMISIJOS DELEGUOTASIS REGLAMENTAS (ES) …/... kuriuo iš dalies keičiamos Deleguotojo reglamento (ES) 2017/40 nuostatos dėl mokykloms skirtos programos įgyvendinimo vertinimo

EUROPOS
                        KOMISIJA

                                                  Briuselis, 2020 06 17
                                                  C(2020) 3909 final

            KOMISIJOS DELEGUOTASIS REGLAMENTAS (ES) …/...

                                     2020 06 17

     kuriuo iš dalies keičiamos Deleguotojo reglamento (ES) 2017/40 nuostatos dėl
                mokykloms skirtos programos įgyvendinimo vertinimo

LT                                                                                  LT
 ---pagebreak---                                AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS

     Valstybės narės, dalyvaujančios Reglamentu (ES) Nr. 1308/2013 nustatytoje ES vaisių,
     daržovių ir pieno vartojimo skatinimo mokyklose programoje, turi įvertinti šios programos
     įgyvendinimą.

     Šiame deleguotajame akte nustatoma, kokio pobūdžio ir rūšies informaciją valstybės narės
     turi pateikti savo vertinimo ataskaitoje (-ose), kad būtų galima įvertinti mokykloms skirtos
     programos veiksmingumą siekiant joje numatytų tikslų – skatinti vaikus vartoti daugiau tam
     tikrų žemės ūkio produktų ir mokyti juos sveikos mitybos įpročių.

     Juo siekiama pagerinti valstybių narių vertinimo ataskaitos (-ų), kuri (-ios) turi būti
     parengta (-os) iki 2023 m. kovo 1 d., kokybę ir sudaryti palankesnes sąlygas Komisijai
     įvertinti ir konsoliduoti rezultatus ES lygmeniu.

     2.      KONSULTACIJOS PRIEŠ PRIIMANT AKTĄ

     Komisija konsultavosi su valstybių narių ekspertais Žemės ūkio rinkų (gyvūninių produktų
     sektoriaus) ekspertų grupėje.

     Prieš rengdama šį deleguotąjį aktą, 2018 m. rugsėjo 20 d. ekspertų grupės posėdyje Komisija
     pateikė neprivalomas gaires, kad padėtų valstybėms narėms įvertinti mokykloms skirtą
     programą. Į tas vertinimo gaires įtrauktos 1) vienodam reikalavimų supratimui užtikrinti
     reikalingos apibrėžtys ir pavyzdžiai, 2) bendrieji vertinimo klausimai bei atitinkami rodikliai
     ir 3) vertinimo ataskaitos šablonas.

     Komisija tomis vertinimo gairėmis grindžiamą deleguotojo akto projektą aptarė 2019 m.
     gruodžio 12 d. ir 2020 m. vasario 20 d. ekspertų grupės posėdžiuose.

     Komisija deleguotojo akto projektą perdavė Europos Parlamentui ir Tarybai, kai buvo
     šaukiami ekspertų grupės posėdžiai.
     Su deleguotojo reglamento projekto tekstu nuo 2020 m. kovo 26 d. iki balandžio 23 d. buvo
     galima susipažinti Europos Komisijos portale „Išsakykite savo nuomonę“, o piliečiai ir
     suinteresuotosios šalys galėjo pateikti savo nuomonę. Viena suinteresuotoji šalis – Europos
     augalinio maisto asociacija (angl. European Plant-based Food Association) (Belgija) –
     pasiūlė į mokykloms skirtą programą įtraukti pieno produktams alternatyvius augalinius
     produktus. Toks pasiūlymas nepatenka į akto taikymo sritį.

     3.      DELEGUOTOJO AKTO TEISINIAI ASPEKTAI

     Šiuo deleguotuoju aktu iš dalies keičiamas Komisijos deleguotojo reglamento (ES) 2017/40 9
     straipsnis dėl stebėsenos ir vertinimo.

     Naujoje dalyje išsamiai apibūdinamas informacijos, kurią valstybės narės turi pateikti savo
     vertinimo ataskaitoje (-ose), pobūdis ir rūšis, o programą regiono lygmeniu įgyvendinančioms
     valstybėms narėms suteikiama galimybė pateikti atitinkamą skaičių vertinimo ataskaitų.

LT                                                 1                                                   LT
 ---pagebreak---      Įgyvendinimo aktu taip pat iš dalies keičiamas Komisijos įgyvendinimo reglamentas (ES)
     2017/39, siekiant nustatyti išsamias konkrečias taisykles dėl vienodos valstybių narių
     vertinimo ataskaitos (-ų) formos ir turinio.

LT                                             2                                              LT
 ---pagebreak---                      KOMISIJOS DELEGUOTASIS REGLAMENTAS (ES) …/...

                                                    2020 06 17

           kuriuo iš dalies keičiamos Deleguotojo reglamento (ES) 2017/40 nuostatos dėl
                      mokykloms skirtos programos įgyvendinimo vertinimo

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2013 m. gruodžio 17 d. Europos Parlamento ir Tarybos reglamentą (ES)
     Nr. 1308/2013, kuriuo nustatomas bendras žemės ūkio produktų rinkų organizavimas ir
     panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001
     ir (EB) Nr. 1234/20071, ypač į jo 24 straipsnio 2 dalies b punktą ir 223 straipsnio 2 dalies a
     punktą,
     kadangi:
     (1)    pagal Komisijos deleguotojo reglamento (ES) 2017/402 9 straipsnio 2 dalį valstybės
            narės privalo vertinti mokykloms skirtos programos įgyvendinimą, kad nustatytų jos
            veiksmingumą siekiant toje programoje numatytų tikslų – skatinti vaikus vartoti
            daugiau tam tikrų žemės ūkio produktų ir mokyti juos sveikos mitybos įpročių.
            Siekiant užtikrinti Sąjungos pagalbos naudojimo skaidrumą ir atskaitomybę, turėtų
            būti nurodytas informacijos, kurią valstybės narės turi pateikti Komisijai savo
            vertinimo ataskaitose, pobūdis ir rūšis;
     (2)    todėl Deleguotasis reglamentas (ES) 2017/40 turėtų būti atitinkamai iš dalies
            pakeistas,
     PRIĖMĖ ŠĮ REGLAMENTĄ:

                                                   1 straipsnis
     Deleguotojo reglamento (ES) 2017/40 9 straipsnis iš dalies keičiamas taip:
     (1)        2 dalis pakeičiama taip:
                „2. Valstybės narės vertina mokykloms skirtos programos įgyvendinimą, kad
                nustatytų jos veiksmingumą siekiant joje numatytų tikslų – skatinti vaikus vartoti
                daugiau vaisių, daržovių, pieno bei pieno produktų ir mokyti juos sveikos mitybos
                įpročių. To vertinimo rezultatai pateikiami Komisijai vertinimo ataskaitoje. Valstybė
                narė, įgyvendinanti mokykloms skirtą programą regiono lygmeniu, gali nuspręsti
                pateikti atitinkamą skaičių vertinimo ataskaitų.“;
     (2)        5 dalies pirmos pastraipos įvadinis sakinys pakeičiamas taip:

     1
            OL L 347, 2013 12 20, p. 671.
     2
            2016 m. lapkričio 3 d. Komisijos deleguotasis reglamentas (ES) 2017/40, kuriuo Europos Parlamento ir
            Tarybos reglamentas (ES) Nr. 1308/2013 papildomas nuostatomis dėl Sąjungos pagalbos vaisiams ir
            daržovėms, bananams ir pienui švietimo įstaigoms tiekti, ir iš dalies keičiamas Komisijos deleguotasis
            reglamentas (ES) Nr. 907/2014 (OL L 5, 2017 1 10, p. 11).

LT                                                       3                                                           LT
 ---pagebreak---              „Jei valstybė narė nepateikia Komisijai vertinimo ataskaitos ar vertinimo ataskaitų,
             kuriose nurodyti šio straipsnio 2 dalyje numatyto vertinimo rezultatai, iki
             Įgyvendinimo reglamento (ES) 2017/39 8 straipsnio 2 dalyje nurodyto termino, kita
             galutinė paskirta suma sumažinama taip:“.

                                              2 straipsnis
     Šis reglamentas įsigalioja trečią dieną po jo paskelbimo Europos Sąjungos oficialiajame
     leidinyje.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 06 17

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  4                                               LT